"Kopanotirelo ya Cartel ya ICN e tla netefatsa thefosano ya dikakanyo le kgolagano ya dintlha tse di amang botsayakarolo jwa maloko a yona a cartel le Ditheo tseo Eseng tsa Puso mo lefatsheng ka bophara.3 Kabinete e boleletswe ka ga tswelelopele ya sešweng e e dirilweng mo kotareng ya ntlha ya 2013/14 ka ga Tumelano ya go Thapiwa ga Bašwa e e saenilweng ka la bo 18 Moranang 2013.Dintlhakgolo di le thataro tsa Tumelano eno ke (1) thuto le katiso, (2) maitemogelo a tiro, (3) masupatsela a bašwa, (4) selekanyetso sa bašwa se se beetsweng thoko, (5) boitlhamedikgwebo jwa bašwa le dikgwebotlhakanelo mmogo le (6) maano a makala a poraefete."